**ПРОТОКОЛ №45/07.12.2023г.**

от заседание на Общинска избирателна комисия Плевен, назначена от ЦИК с Решение №2193-МИ от 04.09.2023 г., състояло се на 07.12.2023 г. от 17,15 часа в гр. Плевен, ул. „Димитър Константинов” 23Б, ет.2

Присъстващи: **13** члена на ОИК -Плевен.

Отсъстващи: 0члена на ОИК –Плевен

Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

**т.1:**Невъзникване на пълномощията на общински съветник, обявен за избран с Решение № 226-МИ от 30.10.2023 г. на ОИК-Плевен

Председателят на Общинска избирателна комисия Плевен прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване на дневен ред |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 13 членове / Гласували „ПРОТИВ” - няма***

**По т.1 Председателят на комисията докладва проект на Решение, след направените разисквания Общинска избирателна комисия Плевен прие следното решение:**

Постъпило е искане с  вх.№536/04.12.2023г. на ОИК – Плевен и  с  уведомление вх.№ 537/04.12.2023г. на ОИК – Плевен  от  Борислав Пламенов Георгиев, общински съветник от листата на МК „Алтернативата на гражданите“, с което същият заявява, че Александър Богданов Николов, обявен за избран общински съветник с  Решение № 226-МИ от 30.10.2023 г. на ОИК-Плевен, трета поредна сесия не се явява да положи клетва и моли ОИК – Плевен  да му предостави писмена информация относно документ, с който Александър Богданов Николов уведомява ОИК – Плевен, че няма да присъства на сесията на Общински съвет Плевен от 30.11.2023г. Излагат се съображения, че последица от неявяванията на  Александър Богданов Николов е уронване престижа на общинския съвет и че по този начин се пречи на работата на групата общински съветници от листата на МК „ Алтернативата на гражданите“.

            Незабавно след така описаните обстоятелства  ОИК – Плевен е изискала от Председателя на Общински съвет Плевен информация във връзка с  искане с  вх.№ 536/04.12.2023г. на ОИК – Плевен и с уведомление вх.№ 537/04.12.2023г. на ОИК – Плевен, касаеща последиците от неполагане на клетвата по чл.32, ал.1 и 2 от ЗМСМА.В отговор на Общински съвет Плевен с изх.№ОбС-0037/06.12.2023г.  се потвърждават обстоятелствата, че Александър Богданов Николов не се е явил на заседанието на Общински съвет Плевен от 30.11.2023г., поради което не е положил клетва като общински съветник и не е подписал клетвения лист.

            Съгласно т.2 от Решение №2865-МИ от 04.11.2023г. на ЦИК, ако общински съветник е възпрепятстван да присъства при полагането на клетва, следва изрично да заяви това с писмено заявление пред общинската избирателна комисия, което Александър Богданов Николов, обявен за избран общински съветник с  Решение №226-МИ от 30.10.2023 г. на ОИК-Плевен, не е направил преди провеждането на заседанието на Общински съвет Плевен от 30.11.2023г.Това обстоятелство навежда на извод, че същият не желае да встъпи в пълномощията на общински съветник.

             Съгласно т.3 от Решение №2865-МИ от 04.11.2023г. на ЦИК пълномощията на общински съветник, който не се е явил и не е подписал клетвен лист на първото заседание на общинския съвет, и не е заявил писмено по реда на т. 2 от същото решение, че е възпрепятстван да се яви, не възникват.А в случаите по т. 3 общинската избирателна комисия обявява за избран за общински съветник следващия кандидат, включен в списък „А“ на листата на посочилата го партия, коалиция или местна коалиция кандидат.

            Предвид изложеното, на основание Решение №2865-МИ от 04.11.2023 г. на ЦИК, във връзка с чл.23, ал.2, изр.трето, чл.30, ал.1 и чл.32, ал.1 и 2 от Закона за местното самоуправление и местната администрация, Общинска избирателна комисия Плевен

**РЕШИ:**

           Обявява за избран  общински съветник **СВЕТОСЛАВ АЛЕКСАНДРОВ ДОКОВ с ЕГН \*\*\*\*\*\*\*\*\*\*** от списък „А“ на МК „Алтернативата на гражданите“ в Решение № 226-МИ от 30.10.2023 г. на ОИК-Плевен, получил 206 валидни преференции.

            Обезсилва издаденото удостоверение №1/10.11.2023г. на Александър Богданов Николов.

Да се издаде удостоверение на обявения за избран общински съветник **СВЕТОСЛАВ АЛЕКСАНДРОВ ДОКОВ с ЕГН \*\*\*\*\*\*\*\*\*\***.

          Решението подлежи на обжалване пред Административен съд Плевен  в 7-дневен срок от неговото обявяване.

**Решението по точката се прие единодушно със следното поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 13 членове / Гласували „ПРОТИВ” – няма***

След гласуване на последната точка от дневния ред на заседанието, същото беше обявено за приключило и закрито от председателя на Общинска избирателна комисия Плевен в 17:40 часа.

**Председател:**

/Ярослав Димитров/

**Секретар:**

/Николай Яков/